Valsts vides dienesta Lielrīgas reģionālajai vides pārvaldei

**Iesniegums ietekmes uz vidi sākotnējam izvērtējumam**

Rīgā, *(Datumu sk. elektroniski parakstītā dokumenta laika zīmogā).*

1. Ierosinātāja vārds, uzvārds, personas kods (juridiskajai personai – nosaukums un reģistrācijas numurs, juridiskā adrese, publiskajai personai vai tās iestādei – nosaukums, adrese, fiziskai personai – deklarētās dzīvesvietas adrese vai dzīvesvietas adrese, kurā tā ir sasniedzama), tālruņa numurs un elektroniskā pasta adrese:

Iesniedzējs: **SIA "ĶEKAVAS DOLOMĪTS",** reģ. nr. 40203142033,

Firsa Sadovņikova iela 11-4, Rīga, LV-1003

1. Ierosinātāja kontaktadrese (adrese un tālruņa numurs), juridiskai personai arī rekvizīti:

Ierosinātāja pārstāvja kontakti: Normunds Briška, info@geolite.lv, +37129842003, Māris Šliseris , +371 29459545, kekavasdolomits@inbox.lv

Atradnes projekta vadītāja kontakti:

Pilnvarotā persona – SIA „Geolite” derīgo izrakteņu nodaļas vadītājs Normunds Briška

Jāņa Čakstes gatve 33, Rīga LV-1076.

Tālr. – **+37129842003**. E-pasts: [**info@geolite.lv**](mailto:info@geolite.lv)**.**

1. Paredzētās darbības (objekta) nosaukums:

**Derīgo izrakteņu ieguve** **80,26 tūkst. m2** platībā smilts un dolomīta dolomīta atradnē **"Mūrnieki 2020",** kas atrodas zemes īpašumā "Bērzumnieki-1", Ķekavas pag., Ķekavas nov., apmēram 2,5 km dienvidrietumu virzienā no Valsts vietējā autoceļa P85. Zemes īpašuma kadastra numurs – 80700120073. Zemes īpašnieks ir privātpersona – Pasūtītāja SIA “ĶEKAVAS DOLOMĪTS” valdes locekle Dace Kalniete.

1. Informācija par paredzētās darbības fizisko pazīmju aprakstu, t.sk. informācija par apjomu, darbības sagatavošanu pirms paredzētās darbības uzsākšanas, nojaukšanas darbiem un to risinājumiem (ja paredzētā darbība tādus ietver), izmantojamo tehnoloģiju veidiem, nepieciešamajiem infrastruktūras objektiem (piem., pievedceļš, autostāvvieta, žogi, notekūdeņu attīrīšanas iekārtas, ūdensapgāde, artēziskie urbumi, palīgēkas, labiekārtošana):
   1. Akceptētie derīgo izrakteņu krājumi un citi rādītāji:

2020. gadā SIA “ĶEKAVAS DOLOMĪTS” uzdevumā SIA “Geolite” veica atradnes ģeoloģisko izpēti. Pēc izpētes rezultātiem jaunā atradnes platība noteikta 8,03 ha platībā. Derīgo izrakteņu krājumi:

* 234,55 tūkst. m3 smilts 45,28 tūkst. m2 platībā **N kategorijā;**
* 7,78 tūkst. m3 smilts-grants 1,62 tūkst. m2 platībā **N kategorijā;**
* 675,79 tūkst. m3 dolomīts 80,26 tūkst. m2 platībā **A kategorijā;**

Atradnes derīgo slāņkopu veido:

Laukuma virspusē ieguļ un segkārtu veido:

* Tehnogēnie nogulumi tQ4 – Uzbērta/pārstumta grunts - morēnas mālsmilts ar būvgružiem un organiku un augsni. Tehnogēnie nogulumi griezuma virsējā daļā izplatīti tikai nelielā daļā atradnes laukuma – nelielā platībā atradnes dienvidu daļā ap 6. urbumu un šaurā joslā vaļņa virspusē gar atradnes ziemeļaustrumu malu.
* Glaciolimniskas izcelsmes nogulumi (glQ3) – Aleirīts. Aleirīts ir gaiši brūns, ar smalkas smilts starpkārtām un retiem grants graudiem, dažviet mālains. Aleirīts veido segkārtas slāni 3. un 4. urbumā, kur tas ieguļ virs morēnas mālsmilts slāņa. Šajos urbumos aleirīta slānis ieguļ uzreiz no zemes virspuses. Šis slānis kopā ar morēnas mālsmilts slāni veido kopīgu derīgā dolomīta pārsedzošu slāni.
* Glacigēnas izcelsmes nogulumi (glQ3) – Morēnas mālsmilts. Morēnas mālsmilts ir sarkanbrūna un brūna, ar retiem grants graudiem. Morēnas mālsmilts slānis konstatēts visos izpētes urbumos, izņemot urbumu nr. 8. Morēnas slānis kopā ar aleirītu veido dolomītu pārsedzošu nederīgo iežu slāni. Atradnes laukuma daļās, kur virs morēnas vai aleirīta nogulumiem izplatīts smilts slānis, šis morēnas un aleirīta kopējais slānis uzskatāms par starpkārtu, bet teritorijās, kur tas ieguļ uzreiz no zemes virsmas, tas uzskatāms par segkārtu.

Dziļāk ieguļ un derīgo slāņkopu veido:

**Kvartāra ieži**

* Glaciolimniskas izcelsmes nogulumieži (glQ3)– galvenokārt smalka smilts. Smilts materiāls izplatīts tā izplatības laukumā. Smilts izplatības un aprēķina laukumā nav iekļauti urbumi 3, 4, 7 un 8, kuros smilts materiāls netika konstatēts un dolomīta slāni pārsedzošā nederīgo iešu kārta ieguļ uzreiz no zemes virsmas. Smilts iegulas robeža atradnes rietumu pusē ir strauja, subvertikāla. Kopējā situācija ir tāda, ka pāreja starp smilts un mālsmilts/aleirīta iežiem griezumos ir vilkta kā vertikāla siena. Kopumā smilts slānis ieguļ virs morēnas mālsmilts starpkārtas slāņa. Smilts slānis izplatīts galvenokārt gar atradnes malām, kur iepriekšējās izstrādēs laikā smilts vēl palikusi neizstrādāta.

Urbumā Nr.8 noteikts 4,8 m biezs smilts-grants slānis, kas pēc laboratorijas datiem atbilstoši derīgo izrakteņu klasifikācijai klasificējām kā derīgais izraktenis smilts-grants, līdz ar to ap šo urbumu veidots smilts-grants izplatības laukums, kurā smilts-grants krājumi aprēķināti atsevišķi.

**Devona ieži**

* Zem Kvartāra iežu slāņiem atradnes teritorijā ieguļ Devona iežu derīgais slānis - augšdevona Daugavas svītas nogulumieži – dolomīti (D3dg). Atradnes teritorijas austrumu pusē ierīkotajā karjerā dolomītu virsma iespējams atsedzas ūdenstilpes gultnes dziļākajos punktos, bet pārējā teritorijā dolomīta slāņa virsma ieguļ zem Kvartāra iežu slāņiem. Atradnes devona iežu derīgo izrakteni veido tieši Daugavas svītas nogulumieži – dolomīti, un Salaspils svītas nogulumieži tiek uzskatīti par paslāni.
* Derīgais slānis - augšdevona Daugavas svītas dolomīti (D3dg). Dolomīta derīgo slāni veido plaisains, brūnganpelēks un gaiši pelēks, mikrokristālisks un dziļāk slēptkristālisks dolomīts. Dolomīta slānis ir eksogēno procesu ietekmēts – dolomīta slānī ir konstatētas karsta izpausmes – nelieli karsta tukšumi, kas aizpildīti ar dolomīta miltiem un sīkām dolomīta atlūzām. Karsta izskalojumu, plaisu un kavernu izvietojums ir neregulārs gan griezumā gan teritoriāli.

Dziļāk ieguļ un paslāni veido:

* augšdevona Salaspils svītas nogulumieži (D3slp) – dolomītmerģeļi, māli un atradnes austrumu malā arī ģipši.
  1. Plānotās darbības apraksts.

Smilts un dolomīta atradnē "**Bērzumnieki 2020"** tiek plānota derīgo izrakteņu (smilts un dolomīta) ieguve gan virs, gan zem gruntsūdens līmeņa atklātā karjerā, ar ekskavācijas metodi. Ņemot vērā ģeoloģiskās izpētes laikā noteikto apstākli, ka dolomīta slānis ir spēcīgi eksogēno procesu ietekmēts - vietām kavernozs un slāņots, ar izskalojumiem - dolomīta slānis pirms ekskavācijas tiks drupināts/lauzts ar pneimatiskiem paņēmieniem, **līdz ar to šobrīd netiek plānota un netiks pielietota spridzināšana.**

Sākotnējais izvērtējums nepieciešams, lai varētu saņemt Tehniskos noteikumus plānotajai darbībai, VVD Licenci derīgo izrakteņu ieguvei, iegūt izpētē aprēķinātos krājumus un nākotnē veikt atradnes rekultivāciju.

Ieguves darbi notiks tikai ieguves laukumu robežās, veidojot vismaz normatīvajos aktos noteiktās atkāpes no zemes īpašuma ārējām robežām.

Atradnes laukums pārklājas ar šādām aizsargjoslām (derīgo izrakteņu krājumi aprēķināti katrā aizsargjoslā):

|  |  |  |  |  |
| --- | --- | --- | --- | --- |
| **Aizsargjosla** | **Platība tūkst.m2** | **Derīgo izrakteņu krājumi, tūkst. m3** | | |
|
| **Smilts** | **Dolomīts** | **Kopā** |
| 1. Pašvaldības ceļa aizsargjosla | 13,54 | 65,95 | 110,22 | 176,17 |

Ņemot vērā, ka Zemes robežu plānā ceļam aizsargjosla noteikta nav, kā arī tas atrodas privātā zemē, ieguves darbi šajās aizsargjoslās tiek projektēti, taču aizsargjoslās plānotās darbības (derīgo izrakteņu ieguve, krautņu novietošana u.c.) iepriekš tiks saskaņotas ar aizsargjoslu pārvaldniekiem un Valsts vides dienestu ieguves projekta saskaņošanas stadijā. Attiecīgi, ja ieguvei tiks uzlikti kādi ierobežojumi, tie tiks iestrādāti derīgo izrakteņu ieguves projektā.


Pirms derīgo izrakteņu ieguves, no laukums tiks attīrīts no krūmiem, pēc tam segkārta (augsne un mākslīgās uzbērtās gruntis) tiks nostumta krautnēs un glabāta uz vietas zemes īpašumā atradnes rekultivācijai. Atkāpju attālumi un citi tehniskie risinājumi tiks noteikti derīgo izrakteņu ieguves projektā. Derīgo izrakteņu ieguve tiks sākta jau esošajā karjerā un virzīsies uz zemes vienības robežām no esošā karjera tādejādi izstrādājot Kvartāra derīgo (smilts) un nederīgo (mālsmilts un aleirīts) iežu slāni. Dolomīta izstrādes virzieni un citi risinājumi tiks izstrādāti ieguves projektā.

**Kvartāra iešu slāni tiek plānots izstrādāt bez atsūknēšanas, savukārt Dolomīta slāņa izstrādei būs nepieciešama pazemes ūdens atsūknēšana un tā novadīšana blakus esošajā Bērzenes upē. Gruntsūdens nosūknēšanas un novadīšanas risinājumi tiks izstrādāti derīgo izrakteņu ieguves projektā, taču skaidrs, ka ūdeņu novadīšana tiks organizēta tā, ka novadīts tiks nostādināts ūdens, bez uzduļķojuma.**

Ieguvei tiks izmantots dīzeļdzinēja ekskavators, frontālais iekrāvējs un materiāls tiks transportēts no atradnes ar kravas automašīnām. Ieguves darbu rezultāts ir derīgo izrakteņu materiāls, ko paredzēts realizēt ceļu un vispārīgās būvniecības vajadzībām.

Kvartārā iežu slāņa apakšējās daļas izstrādei var tik apsvērta grunts sūkņa izmantošana.

Derīgā materiāla transportēšana-izvešana paredzēta pa pašvaldības autoceļu – “Bērzes upes ceļš”, kas aptuveni 2500 m attālumā no ieguves vietas Z, ZA virzienā savienojas ar Valsts reģionālo autoceļu P85 – Ķekava-Ķegums. Materiāla izvešana notiks iepriekš noskaidrojot un strikti ievērojot ceļa lietošanas ierobežojumus, ja tādi ir tikuši noteikti.



1. attēls. Transporta shēma.

Pēc darbības pabeigšanas tiks veikta teritorijas rekultivācija. Plānotais rekultivācijas veids – **zeme izmantošanai ūdenssaimniecībā vai rekreācijā**. Pēc izstrādes nogāzes tiks izlīdzinātas ar nederīgo materiālu, mālsmilti vai atsiju materiālu. Ieguves projektā tiks izvērtēta iespēja izstrādi veikt arī uzreiz rekultivācijas slīpumā.

Rekultivāciju tiek plānots veikt paralēli izstrādes darbiem, tas ir – uzsākt rekultivācijas darbus jau izstrādātajās atradnes daļās, kamēr atlikušajā teritorijā vēl notiek derīgo izrakteņu ieguve.

* 1. Materiāla apstrāde.

Derīgo materiālu paredzēts iegūt un realizēt gan dabīgā gan apstrādātā veidā, atkarībā no pieprasījuma. Atradnes teritorijā paredzēts veikt materiāla sijāšanu, skalošanu, drupināšana un šķirošanu pa frakcijām. Materiāla apstrāde tiks veikta ar mobilajām apstrādes iekārām, kas darbināmas ar dīzeļdzinējiem un elektriskajiem dzinējiem.

* 1. *Hidroģeoloģiskie apstākļi*

Atradne ietilpst Daugavas lejasgala sateces baseinā. Atradnes teritorijai tuvākā upe ir Bērzene, kas tuvākajā vietā atrodas 51 m uz austrumiem no atradnes austrumu malas - 6. robežpunkta.

Atradnes teritorijas hidroģeoloģiskie apstākļi ir samērā sarežģīti. Atradnes teritorijā izdalāmi 2 pazemes ūdeņu horizonti – a)Kvartāra iežu pazemes ūdeņu horizonts un b)Daugavas pazemes ūdeņu horizonts.

Pazemes ūdens ir piesaistīts gan Kvartāra irdeno nogulumu slāņiem (smilts), gan Daugavas svītas dolomīta slāņiem un veido pastāvīgu pazemes ūdens horizontu – Daugavas pazemes ūdens horizontu kuru veido dažādas plaisainības un kavernozitātes dolomīts ar tukšumiem un plaisām, kas pārsvarā aizpildītas ar dolomīta miltiem.

Lauka darbu laika posmā no 2019. gada. 20. decembra līdz 2020. gada 05. jūnijam., urbumos piemērītais **Kvartāra horizonta** **pazemes līmenis ieguļ** **0,2 – 4,5 m** dziļumā no zemes virsmas, jeb uz absolūtajām augstuma atzīmēm 18,14 līdz 21,40 m LAS. Kvartāra Pazemes ūdens līmenis sasniegts visos urbumos.

Ar nolūku noteikt derīgo izrakteņu ieguves ietekmi uz pazemes ūdeņiem, izpētes darbu ietvaros **tika veikta hidroģeoloģiskā izpēte – skat. iesnieguma pielikumā.**

1. Informācija par paredzētās darbības iespējamām norises vietām: sk. 3. punktu.
2. Ja paredzētā darbība ir izmaiņas esošajā darbībā, – esošās darbības raksturojumu, ietverot informāciju par tās apjomiem, tehnoloģiskajiem risinājumiem, galvenajām izejvielām un to uzglabāšanu, dabas resursu izmantošanu, emisijām, notekūdeņiem un atkritumu rašanos:

Daļēji derīgo izrakteņu atradnes “Bērzumnieki 2020” teritorijā derīgo izrakteņu ieguve veikta jau iepriekš, taču šī iepriekš veiktā darbība ir izbeigta –, tās rezultātā izstrādāts smilts-grants slānis atradnē “Berzumnieki”, kas pilnībā iekļaujas 2020. gadā izpētītajā atradnē “Bērzumnieki 2020”.

1. Attālums līdz tuvākai apdzīvotai vietai:

**Rīteri** – 2,6 km pa gaisa līniju starp diviem vistuvāk esošajiem robežu punktiem uz Rietumiem - Ziemeļrietumiem un 4,4 km pa ceļu - pa pašvaldības ceļu 1,5 km un tālāk pa A6 autoceļu RZR virzienā 2,9 km.


**Stukmaņi** – 4,8 km pa gaisa līniju starp diviem vistuvāk esošajiem robežu punktiem uz Austrumiem - Ziemeļaustrumiem un 5,4 km pa ceļu - pa pašvaldības ceļu 1,5 km un tālāk pa A6 autoceļu AZA virzienā 3,9 km.

Apdzīvotas vietas (Rīteru un Stukmaņu ciemi) atrodas tālu no paredzētās darbības vietas, līdz ar to paredzams, ka plānotās darbības ietekme tuvāko apdzīvoto vietu teritorijās nebūs jūtama.

1. Tuvākās dzīvojamās mājas, to attālums no atradnes robežas:

* Dāvji – 165 m uz R no atradnes R malas;
* Jaunsuitiņi 2 – 260 m uz A no atradnes A malas;
* Rūdkalniņi – 300 m uz A no atradnes A malas;
* Mazbikšas – 300 m uz A no atradnes A malas;
* Lindes – 300 m uz A no atradnes A malas;;
* Mazlīči – 300 m uz A no atradnes A malas;
* Polīši – 380 m uz DA no atradnes D stūra;

Lai piekļūtu pie divām no iepriekšminētajām saimniecībām, jāizmanto tas pats pašvaldības ceļš, kas tiks izmantos derīgā materiāla izvešanai no atradnes “Bērzumnieki 2020”, tāpēc tiks veikti atbilstoši ceļa uzturēšanas un lietošanas nosacījuma, kas nepieciešami, lai mazinātu transporta ietekmi uz dzīvojamajām mājām.



2. attēls. Tuvākās dzīvojamās mājas

1. Informācija par paredzēto darbību, t.sk., darbības raksturs (sezonāls/periodiskums):

Ieguve plānota aptuveni **20 gadus**, atkarībā no pieprasījuma pēc derīgajiem izrakteņiem – ja pieprasījums būs liels, tad ieguve tiks pabeigta ātrāk. Daļa no teritorijas rekultivācijas tiks veikta paralēli ieguvei. Ieguvei ir sezonāls raksturs – tā plānota pavasarī, vasarā, rudenī, visas nedēļas garumā, pārsvarā tikai darba dienās, darba laikā. Atkarībā no laikapstākļiem, ieguve var notikt arī ziemā. Pārtraukumi var būt izteikti nelabvēlīgu laikapstākļu gadījumos, stipra sala laikā vai laikos, kad samazināts pieprasījums.

1. Iekārtas tehniskais apraksts: sk. 4. punktu.
2. Īss tehnoloģijas apraksts (pilno aprakstu un tehnoloģiskās shēmas pievienot pielikumā): sk. 4. punktu.
3. Ķīmiskās vielas, ķīmiskie produkti un citi materiāli, ko izmanto ražošanas procesā kā izejmateriālus vai palīgmateriālus un kuri nav klasificēti kā bīstami:

|  |  |  |  |  |  |
| --- | --- | --- | --- | --- | --- |
| Npk. | Ķīmiskā viela vai ķīmiskais produkts (vai to grupas) | Ķīmiskās vielas vai ķīmiskā produkta veids | Izmantošanas veids | Uzglabājamais daudzums (tonnas),  uzglabāšanas veids(2) | Izmantojamais daudzums gadā (tonnas) |
| 1 | Mālsmilts | Mālsmilts | Rekultivācijai | pagaidu krautnēs | - |
| 2 | Aleirīts | Aleirīts | Rekultivācijai | pagaidu krautnēs | - |
| 3 | Smilts | Smilts | Realizācijai | pagaidu krautnēs | - |
| 4 | Augsne | Augsne | Rekultivācijai | krautnēs | - |
| 5 | Dolomīta šķembas | Dolomīta šķembas | Rekultivācijai Realizācijai | pagaidu krautnēs | - |

1. Bīstamās ķīmiskās vielas un ķīmiskie produkti, kas izmantoti ražošanā kā izejmateriāli, palīgmateriāli vai veidojas starpproduktos vai gala produktos: **Netiek paredzēts.**
2. Produkcija un tās daudzums (gadā):

smilts-grants, mālsmilts un dolomīta materiāli – minerālmateriāli izmantošanai ceļu būvē un būvniecībā: 10-50 tūkst. m3 gadā, atkarībā no pieprasījuma.

1. Dabas resursu ieguve un izmantošana (norādīt veidu un apjomu diennaktī, sezonā, gadā)

|  |  |  |  |
| --- | --- | --- | --- |
| Veids | Apjoms, m3 | | |
| diennaktī | mēnesī | gadā |
| *Smilts* | 25-150  m3 (vidēji) | 0,8- 4,0 tūkst. m3 | 10 – 50 tūkst. m3 |
| *Dolomīts* | 25-150  m3 (vidēji) | 0,8- 4,0 tūkst. m3 | 10 – 50 tūkst. m3 |

1. Ūdensapgādes risinājums:

**Derīgo izrakteņu apstrādei un citiem tehniskiem mērķiem – no esošā karjera.**

1. Plānotais notekūdeņu (sadzīves, ražošanas, lietus) daudzums (m3 diennaktī, mēnesī vai gadā):

Sadzīves notekūdeņi – līdz 10 m3 gadā (orientējoši). Sākotnēji plānot izmantot slēgtā tipa pārvietojamās tualetes, par tualešu apkalpošanu tiks noslēgts līgums ar attiecīgu uzņēmumu.

1. Siltumapgādes risinājums: **Netiek paredzēts.**
2. Piesārņojošo vielu emisijas gaisā (tehnoloģiskajām iekārtām – vielas, daudzumi):

Izplūdes gāzes (CO, CH, utml.) no ieguves tehnikas un kravas mašīnām (visas darbojas ar dīzeļdegvielu).

1. Smakas (ražošanas objektos, intensīvās lauksaimniecības objekti): **Netiek paredzēts.**
2. Piesārņojošo vielu emisija augsnē: **Netiek paredzēts.**
3. Atkritumi. Paredzamā atkritumu apsaimniekošana:

Sadzīves atkritumi, ja tādi veidosies, tiks izvesti uz ar licencēta atkritumu apsaimniekošanas uzņēmuma noslēgta līguma pamata.

1. Fizikālās ietekmes (piemēram, elektromagnētiskais starojums, vibrācija, troksnis):

Atradnes izstrādes fizikālā ietekme ir līdzīga ražas novākšanas procesam lauksaimniecībā – atradnē materiāla izstrādes un iekraušanas procesā pārsvarā darbosies 1 – 3 tehnikas vienības – ekskavators un/vai frontālais iekrāvējs (traktors). Papildus šīm vienībām ietekmi radīs kravas automašīnas, kas transportēs materiālu no atradnes.

Ieguves tehnikas (moderna ekskavatora un frontālā iekrāvēja) trokšņa līmenis ir aptuveni 100-110 dB. Tā kā karjers atrodas ierakumā, ārpus karjera robežām no ieguves trokšņa līmenis būs normas robežās. Putekļi rodas ieguves procesā, kā arī derīgo izrakteņu transportēšanas procesā pa ceļiem, kuriem nav asfalta seguma. Lai novērstu putekļu veidošanos, sausā laikā paredzēts nodrošināt autotransporta kravu segšanu, nepieciešamības gadījumā – pašvaldības ceļa laistīšanu.

Mobilās sijāšanas / šķirošanas / drupināšanas iekārtas troksnis pēc ārzemju pētījumiem (Trokšņa pētījumi Universitātes rajona akmeņu skaldītājam, USA, San Marcos, Jeremy Louden, 2011), ~15m attālumā no iekārtas ir ap 80 dB. Iekārtas atradīsies karjera gultnē, ierakumā, un ap karjeru plānoti segkārtas vaļņi. Šādā gadījumā 300 m attālumā, troksnis samazinās līdz 50 dB, līdz ar to, secināms, ka no šīm iekārtām troksnis nebūs palielināts tuvākajās dzīvojamajās mājās un to apkaimē, kas atrodas 300 m attālumā no karjera.

Papildus kā trokšņa slāpētājs kalpos meži, kas ieskauj plānotās darbības vietu. Ja gadījumā apkārtnē tiks konstatēts lielāks troksnis, darbības veicējs apņemas tā izplatību ierobežot, izveidojot uzbēruma vaļņus ap iekārtu. Tomēr galvenā ietekme būs no transporta, nevis no ieguves / pārstrādes.

Degvielas un smērvielu uzglabāšana karjerā nav paredzēta. Mehānismu uzpildīšanas gadījumā jānodrošina naftas produktu nenonākšana vidē – jāizmanto speciāli absorbējoši paklāji, kā arī moderna uzpildes tehnoloģija. Ieguvējam jāievēro 16.05.2006. MK noteikumi nr. 400 „Noteikumi par vides kvalitātes normatīviem degvielas uzpildes stacijām, naftas bāzēm un pārvietojamām cisternām”.

Mobilās sijāšanas un skalošanas iekārtas darbināmas ar dīzeļdzinēja piedziņu, kuras var pārvietot, atkarībā no ieguves vietas. Var apsvērt mehānismu elektrisko piedziņu izmantojot elektroģeneratoru. Šādu tehniku ieguvējs var iegādāties savā īpašumā vai iznomāt pēc vajadzības.

Putekļu emisijas no atradnes teritorijas jānovērš derīgo izrakteņu atbērtnes un pagaidu krautnes laistot (īpaši sausos un vējainos laika periodos). Ieteicams plānojot derīgo izrakteņu izstrādes un izvešanas darbus ņemt vērā laika prognozes un laikapstākļus. Iespēju robežās darbus veikt lēna vēja un bezvēja periodos, kā arī mitros laika periodos.

Lai novērstu putekļu veidošanos, sausā laikā paredzēts nodrošināt autotransporta kravu segšanu, nepieciešamības gadījumā – ceļu laistīšanu.

1. Apkārtējās ūdenstilpes (ūdensteces (norādīt attālumu līdz tām), ietekme uz zivju resursiem, ietekme un gruntsūdeņu līmeni, plūdu iespējamība (nepieciešamības gadījumā pievienot izziņu no LVĢMC):

Atradne ietilpst Daugavas lejasgala sateces baseinā. Atradnes teritorijai tuvākā upe ir Bērzene, kas tuvākajā vietā atrodas 51 m uz austrumiem no atradnes austrumu malas - 6. robežpunkta.

Ietekme uz zivju resursiem nav sagaidāma.

Plānotās darbības ietekme uz pazemes ūdeņiem novērtēta Hidroģeoloģiskās izpētes ietvaros – skat. iesnieguma pielikumā.

1. Paredzamā ietekme uz īpaši aizsargājamām dabas teritorijām, īpaši aizsargājamām sugām, īpaši aizsargājamiem biotopiem un mikroliegumiem:

Atradne neietilpst aizsargājamā teritorijā un tajā neatrodas aizsargājami dabas objekti. Atradnei tuvākais aizsargājamais dabas objekts Biotops ar numuru 537495 – Veci vai dabiski boreāli meži, kas atrodas 0,3 km uz dienvidiem no atradnes dienvidu malas. Informācija iegūta no http://ozols.daba.gov.lv/pub/.

Ņemot vērā attālumu līdz ieguves vietai un apstākli, ka derīgā materiāla transports biotopa teritoriju vai tai piegulošas teritorijas neskars, nelabvēlīga ietekme uz biotopa teritoriju netiek prognozēta.

1. Atbilstība teritoriālplānojumam (zemes izmantošanas mērķis):

1) ir vai nav teritorijas plānojums Jā √ Nē

2) ir vai nav detālplānojums Jā Nē √

3) atbilstība plānojumam Jā √

1. Transformējamās zemes platība un iepriekšējais zemes lietošanas veids:

Atbilstoši Ķekavas novada teritorijas plānojumam, šobrīd esošais zemes lietošanas veids plānotajā ieguves vietā – lauksaimniecības teritorija (L1). Šajās teritorijās derīgo izrakteņu ieguve ir atļauta.

1. Paredzētās darbības ietekmes uz vidi apraksts, ietverot visu iespējamo būtisko ietekmju raksturojumu, ciktāl pieejama informācija par šo ietekmi, ko izraisa:


* emisiju, atkritumu un blakusproduktu rašanās: emisijas no iekšdedzes dzinējiem ieguves un transporta tehnikā;
* dabas resursu (īpaši augsnes, zemes platību, ūdens un bioloģiskās daudzveidības) izmantošana: derīgo izrakteņu resursi nav atjaunojami, tādēļ atradne jāturpina izstrādāt līdz maksimāli iespējamam dziļumam un platībai, lai samazinātu derīgo izrakteņu zudumus.

1. Savstarpējā un kopējā ietekme ar citām esošām vai akceptētām paredzētajām darbībām, kas ietekmē vienu un to pašu teritoriju:

Atradnes “Bērzumnieki 2020” teritorijā, kā arī tai pieguļošās teritorijās ģeoloģiskās izpētes darbi veikti jau iepriekš. Iepriekš pētīti Kvartāra ieži – smilts-grants un smilts, taču zem Kvartāra iežu slāņa iegulošais dolomīts iepriekš nav ticis pētīts.

* Atradne “Bērzumnieki 2020” tās ziemeļu malā robežojas ar smilts-grants un smilts atradni “Grantsbedres”. Šī atradne ir izstrādāta, darbība tur nenotiek.
* Atradne “Bērzumnieki 2020” tās dienvidu malā robežojas ar smilts-grants un smilts atradni “Misas iecirkņa 23. kvartāls”. Šajā atradnē ieguves darbi nav veikti un nav ziņu, ka tuvākajā nākotnē tādi tiktu plānoti.

2020. gadā SIA “Geolite” veica ģeoloģisko izpēti zemes īpašumā “Bērzumnieki 1” tādā platībā, kas pilnībā iekļauj 2005. gada atradnes “Bērzumnieki” kontūru.



3. attēls. Tuvāko atradņu robežu shēma.

1. Apraksts ar plānotiem pasākumiem, kas paredzēti, lai nepieļautu vai novērstu apstākļus, kuri varētu radīt būtisku nelabvēlīgu ietekmi uz vidi:

* Atradnes izstrādes un rekultivācijas gaitā ļoti stingri tiks ievērotas vides aizsardzības prasības, un pēc iespējas mazināta nelabvēlīgā ietekme uz vidi. Ieguves projektā tiks paredzēti risinājumi, lai novērstu būtisku nelabvēlīgu ietekmi uz vidi.
* tiks ievēroti valsts institūciju tehniskie noteikumi, zemes dzīļu izmantošanas noteikumi, kā arī ieguves Licences nosacījumi;
* netiks pieļauta izgāztuvju veidošana;
* degvielas uzpilde notiks speciāli ierīkotā vietā ar absorbējošiem paklājiem;
* Degvielas un smērvielu uzglabāšana karjerā nav paredzēta. Mehānismu uzpildīšanas gadījumā tiks nodrošināta naftas produktu nenonākšana vidē – izmantojot speciāli absorbējošu paklājus, kā arī modernu uzpildes tehnoloģiju. Ieguvējam jāievēro 16.05.2006. MK noteikumi nr. 400 „Noteikumi par vides kvalitātes normatīviem degvielas uzpildes stacijām, naftas bāzēm un pārvietojamām cisternām”.
* augu zeme tiks sakrauta atsevišķi un saglabāta rekultivācijas veikšanai.
* Jāveic piebraucamo ceļu planēšana un laistīšana ilgstošos sausuma periodos. Ja nepieciešams, jāvienojas ar koplietošanas ceļu pārvaldniekiem par ceļu uzturēšanu. Jānodrošina servitūtu ceļu caurbraucamība, kā arī jānodrošina drošas atkāpes no servitūta ceļiem – nav pieļaujamas stāvas nogāzes ceļu tiešā tuvumā. Ja tomēr šādas vietas rodas, nekavējoties jāuzstāda žogs un brīdinājuma zīmes.

1. Ja darbība paredzēta LR iekšējos ūdeņos, teritoriālajā jūrā vai ekskluzīvajā ekonomiskajā zonā: **Nav paredzēta.**
2. Piezīmes:

Atradnes “Bērzumnieki 2020” ģeoloģiskās izpētes pārskats ar visiem grafiskajiem pielikumiem digitālā formātā lejupielādei pieejams šeit - <https://failiem.lv/u/zehuah7aj>

1. Iesniegumam pievienoti šādi dokumenti:
2. Zemes īpašumtiesības apliecinoši dokumenti – Zemesgrāmatu apliecības kopija;
3. Zemes vienības robežu plāns;
4. Teritorijas karte M 1:10000, kurā attēlota darbības norises vieta;
5. Plānotās darbības laukuma (Atradnes laukuma) robežpunktu koordinātas LKS-92 sistēmā.
6. Ķekavas novada domes izziņa par atbilstību teritorijas plānojumam;
7. Hidroģeoloģiskās izpētes pārskats.
8. Pilnvaras;
9. Atradnes pase un LVĢMC protokols (tiks pievienota vēlāk, kad tiks saņemta.)
10. Saite, kur Lejupielādei pieejams ģeoloģiskās izpētes pārskats - <https://failiem.lv/u/zehuah7aj>

Iesniegumā uzrādītā informācija, iesniegumam pievienotie dokumenti un cita informācija ir patiesa un atbilst normatīvajos aktos noteiktajām prasībām:

SIA "ĶEKAVAS DOLOMĪTS" pilnvarotā persona

SIA „Geolite” Derīgo izrakteņu nodaļas vadītājs *(paraksts)* Normunds Briška